După remiza dintre Universitatea Craiova și Rapid, scor 1-1, giuleștenii au reclamat deciziile de arbitraj luate de Marian Barbu. Echipa lui Cristiano Bergodi ar fi putut primi două lovituri de la 11 metri.
Cristiano Bergodi acuză dur arbitrajul, după două penaltiuri neacordate
Rapid a solicitat penalti prima dată în minutul 20, când Ermal Krasniqi a pătruns în careu și a fost busculat de Screciu înainte să șuteze. Arbitrul a dictat însă ofsaid.
A doua fază a venit în minutul 85, când Oaidă a șutat la poartă, după care a fost faultat de către Maldonado.
În ambele situații, sistemul VAR nu l-a solicitat pe arbitru să revadă imaginile.
La finalul meciului, Cristiano Bergodi s-a declarat extrem de nemulțumit și a anunțat că așteaptă argumentele pentru deciziile luate de arbitru.
"Rămânem cu un gust amar. Am venit aici pentru a câștiga. Am răspuns bine. Și ei au mijlocași buni, schimbă foarte des pozițiile. La prima șansă, ne-au dat gol. Până atunci nu au făcut nimic.
M-am uitat la faza penalty-ului. Trebuie să ne spună care sunt argumentele pentru care nu e. Să spună ei. Vorbim de cine era la VAR.
Cum e posibil să nu fie penalty? Ne lăsăm de fotbal dacă nu e. Oricum, mergem înainte. Dar nu e posibil așa ceva" – a susținut Cristiano Bergodi, conform DigiSport.
SuperLiga, programul etapei a 29-a
Poli Iași - Dinamo București 0-0
UTA Arad - FC U Craiova 1948 3-2
Hermannstadt - Oțelul Galați 4-1
Farul Constanța - CFR Cluj 1-1
Universitatea Cluj - FC Botoșani 1-0
FCSB - Petrolul Ploiești 1-0
Sepsi Sfântu Gheorghe - FC Voluntari 4-0
Universitatea Craiova - Rapid București 1-1
Clasamentul SuperLigii
1. FCSB 64 puncte
2. Rapid București 52
3. CFR Cluj 50
4. Universitatea Craiova 46
5. Farul Constanța 42
6. Universitatea Cluj 41
7. Sepsi Sf. Gheorghe 40
8. FC Hermannstadt 40
9. UTA Arad 40
10. Petrolul Ploiești 35
11. Oțelul Galați 33
12. Poli Iași 32
13. U Craiova 1948 31
14. FC Voluntari 27
15. Dinamo București 26
16. FC Botoșani 20.